

**LIETUVOS RESPUBLIKOS ŠVIETIMO IR MOKSLO MINISTRAS**

**ĮSAKYMAS**

**DĖL ŠVIETIMO IR MOKSLO MINISTRO 2010 M. KOVO 10 D. ĮSAKYMO**

**NR. V-319 „DĖL STUDIJŲ SISTEMOS SANDAROS KLASIFIKATORIAUS PATVIRTINIMO“ PAKEITIMO**

2017 m. spalio 11 d. Nr. V- 775

Vilnius

P a k e i č i u Lietuvos Respublikos švietimo ir mokslo ministro 2010 m. kovo 10 d. įsakymą Nr. V-319 „Dėl Studijų sistemos sandaros klasifikatoriaus patvirtinimo“ ir išdėstau jį nauja redakcija:

,,**LIETUVOS RESPUBLIKOS ŠVIETIMO IR MOKSLO MINISTRAS**

**ĮSAKYMAS**

**DĖL STUDIJŲ SISTEMOS SANDAROS KLASIFIKATORIAUS PATVIRTINIMO**

Vadovaudamasi Lietuvos Respublikos valstybės informacinių išteklių valdymo įstatymo 15 straipsnio 8 dalimi ir Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių, patvirtintų Lietuvos Respublikos švietimo ir mokslo ministro 2014 m. gruodžio 22 d. įsakymu Nr. V-1233 „Dėl Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių patvirtinimo“, 12 punktu,

t v i r t i n u Studijų sistemos sandaros klasifikatorių (pridedama).“

Švietimo ir mokslo ministrė Jurgita Petrauskienė

PATVIRTINTA

Lietuvos Respublikos

švietimo ir mokslo ministro

2010 m. kovo 10 d. įsakymu Nr. V-319

(Lietuvos Respublikos

švietimo ir mokslo ministro

2017 m. spalio 11 d. įsakymo Nr. V-775 redakcija)

**STUDIJŲ SISTEMOS SANDAROS KLASIFIKATORIUS**

|  |  |
| --- | --- |
| Klasifikatoriaus pavadinimas lietuvių kalba | Studijų sistemos sandara |
| Klasifikatoriaus pavadinimas anglų kalba | Structure of a system of studies |
| Klasifikatoriaus pavadinimo lietuvių kalba abėcėlinė santrumpa | KL\_STUDPAKOP |
| Klasifikatoriaus paskirtis | Klasifikuoti studijų sistemos sandarą |
| Klasifikatoriaus tipas | Žinybinis |
| Klasifikatoriaus rengėjo pavadinimas | Švietimo informacinių technologijų centras |

Klasifikatoriaus reikšmės:

| Eil. Nr. | Kodas | Pavadinimas lietuvių kalba | Pavadinimas anglų kalba | Aprašymas |
| --- | --- | --- | --- | --- |
| 1. | 11 | Pirmosios pakopos studijos | First cycle studies | Pakopinės studijos, kurias baigus suteikiamas profesinio bakalauro arba bakalauro kvalifikacinis laipsnis |
| 2. | 12 | Antrosios pakopos studijos | Second cycle studies | Pakopinės universitetinės studijos, kurias baigus suteikiamas magistro laipsnis |
| 3. | 13 | Vientisosios studijos | Integrated studies | Universitetinės studijos, apimančios pirmąją ir antrąją studijų pakopas, kurias baigus suteikiamas magistro laipsnis |
| 4. | 14 | Trečiosios pakopos studijos | Third cycle studies | Universitetų arba universitetų kartu su mokslinių tyrimų institutais, arba universitetų kartu su užsienio mokslo ir studijų institucijomis vykdomo**s** mokslo (meno) doktorantūros studijos, kurias baigus ir apgynus disertaciją, suteikiamas mokslo (meno) daktaro laipsnis |
| 5. | 21. | Profesinės studijos (rezidentūros) | Professional studies (residency) | Medicinos, odontologijos, veterinarinės medicino~~s~~ krypčių studijos, skirtos profesinei kvalifikacijai įgyti ir pasirengti savarankiškai praktinei veiklai |
| 6. | 22. | Profesinės studijos (pedagogikos) | Professional studies (pedagogical) | Pedagogikos krypties studijos, skirtos pedagogo profesinei kvalifikacijai įgyti ir pasirengti savarankiškai praktinei veiklai |

\_\_\_\_\_\_\_\_\_\_\_\_\_\_\_\_\_\_\_\_\_\_